Paul Trendelenburg

Paul Trendelenburg estis germana kuracistoDictionary of German Biography, farmakologo, farmacia sciencisto, universitata profesoro kaj toksikologo, filo de eks-profesoro el Rostock kaj kirurgo el la Universitato de Lepsiko Friedrich Trendelenburg (1844-1924)

Li studis medicinon en la universitatoj de Grenoblo, Lepsiko kaj Frajburgo, kie inter 1909 kaj 1918, li laboris kiel asistanto en la farmakologia instituto kaj en la kirurgia kliniko. En 1912 li ricevis sian habilitiĝon pri farmakologio kaj toksologio, kaj ekde 1916 estis profesoro. En 1919 li iĝis plena profesoro ĉe la Universitato de Rostock kaj poste, li funkciis kiel profesoro pri farmakologio en la universitatoj de Freiburg (de 1923) kaj Berlino (de 1927).

Li estas konata pro sia esplorado de adrenalino, por la evoluo de biologiaj mezurproceduroj por la normigado de hormonpreparaĵoj kaj por siaj esploroj koncerne la rolon de la hipotalamaj hormonoj vazopresino kaj oksitocino. Lia nomo estas rilatita al la tielnomita "Trendelenburg-preparaĵo", substanco uzata por determini la agojn de farmakologiaj agentoj sur peristalto.

Li estis filo de la kirurgo Friedrich Trendelenburg (1844-1924) kaj frato de la fiziologo Wilhelm Trendelenburg (1877-1946). Lia filo, Ullrich Georg Trendelenburg (1922-2006), ankaŭ estis farmakologo.

Verkaro
 Physiologische und pharmakologische Untersuchungen an der isolierten Bronchialmuskulatur, 1912
 Grundlagen der allgemeinen und speziellen Arzneiverordnung, 1926
 Die hormone, ihre physiologie und pharmakologie, 1929
 Keimdrüsen, Hypophyse, Nebennieren, 1929
 Die Hormone: ihre Physiologie und Pharmakologie, 1944

Vidu ankaŭ
 Friedrich Adolph Trendelenburg (1802-1872) germana filozofo
 Rudolf Buchheim (1820-1879)
 Friedrich Trendelenburg (1844-1924) germana kirurgo
 Wilhelm Trendelenburg (1877-1946) germana fiziologo
 Ullrich Georg Trendelenburg (1922-2006) germana farmakologo

 Referencoj 

Kategorio:Naskiĝintoj en 1884
Kategorio:Mortintoj en 1931
Kategorio:Naskiĝintoj en la 19-a jarcento
Kategorio:Mortintoj en la 20-a jarcento

Kategorio:Germannlingvaj verkistoj
Kategorio:Germanaj farmakologoj
Kategorio:Germanaj kuracistoj
Kategorio:Germanaj sciencistoj
Kategorio:Germanaj toksikologoj
Kategorio:Universitato de Berlino
Kategorio:Universitato de Lepsiko
Kategorio:Universitato de Rostock
Kategorio:Humboldt-Universitato en Berlino
Kategorio:Alpa Universitato de Grenoblo
Kategorio:Universitato Alberto Ludoviko de Frajburgo